87. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ Ο ΑΝΑΠΛ.ΥΠΟΥΡΓΟΣ ΕΣΩΤΕΡΙΚΩΝ Αριθ.4629 της 24/31 Ιαν.1989 (ΦΕΚ Β΄69) Τρόπος, διαδικασία και προϋποθέσεις εκλογής των δύο αιρετών εκπροσώπων στα υπηρεσιακά συμβούλια του προσωπικού των οργανισμών τοπικής αυτοδιοίκησης. Τροποποιήθηκε από την 53438/13 Αυγ.-10 Σεπτ.1990 (ΦΕΚ Β΄586), απόφ. Υπ. Προεδρίας της Κυβέρνησης και Εσωτερικών. 3.Β.β.87 Κατάσταση Δημοτικών και Κοινοτικών Υπαλλήλων 88. ΑΠΟΦΑΣH ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ ΚΑΙ  ΟΙΚΟΝΟΜΙΚΩΝ Αριθ.22471 της 19/20 Απρ. 1989 (ΦΕΚ Β'281) Προσλήψεις προσωπικού σε Ο.Τ.Α. Εχοντας υπόψη: 1.Τις διατάξεις του Νόμ.1735/1987 (ΦΕΚ 195). 2.Ότι, προς το σκοπό της αντιμετώπισης σοβαρών υπηρεσιακών αναγκών των Οργανισμών τοπικής αυτοδιοίκησης, κρίνονται ως αναγκαίες συμπληρωματικές ρυθμίσεις, που θα διευκολύνουν την πρόσληψη προσωπικού στους οργανισμούς αυτούς, αποφασίζουμε: Άρθρ.1.-1.Για την πλήρωση κενών θέσεων τακτικού προσωπικού οργανισμών τοπικής αυτοδιοίκησης (ΟΤΑ) απαιτείται έγκριση του οικείου νομάρχη. Ο νομάρχης παρέχει την έγκρισή του μετά από εκτίμηση των υπηρεσιακών αναγκών και της οικονομικής κατάστασης κάθε ενδιαφερόμενου ΟΤΑ. Ειδικώς για το έτος 1989 η έγκριση του νομάρχη παρέχεται μόνο για την πλήρωση των θέσεων για τις οποίες έγινε σχετικός προγραμματισμός σύμφωνα με τις διατάξεις του Νόμ.1735/1987. 2.Θέσεις ΟΤΑ, για τις οποίες παρασχέθηκε η έγκριση πλήρωσής τους κατά το τελευταίο εδάφιο της προηγουμένης παραγράφου καλύπτονται, μετά από απόδοση του οικείου συμβουλίου ή προκειμένου για θέσεις κλάδων ΔΕ14 Ελεγκτών Εσόδων – Εξόδων ΟΤΑ και ΔΕ15 Εισπρακτόρων του οικείου υπηρεσιακού συμβουλίου, από το προσωπικό που υπηρετεί σ' αυτούς στις 28.2.1989, με σχέση εργασίας ιδιωτικού δικαίου ορισμένου χρόνου. Η απόφαση αυτή, στην οποία αναφέρονται κατά κατηγορίες, κλάδο ή ειδικότητα ο αριθμός των θέσεων και η διαβάθμισή τους, τοιχοκολλάται στο κατάστημα του οικείου ΟΤΑ ή στη Νομαρχία αντίστοιχα και κοινοποιείται σ' όλους τους ενδιαφερομένους. Σε περίπτωση κατά την οποία δεν καθίσταται δυνατή η πλήρωση των θέσεων με το ανωτέρω προσωπικό οι θέσεις αυτές πληρώνονται ύστερα από προκήρυξη του αρμόδιου προς διορισμό οργάνου, με τη διαδικασία των παρ.3, 4, 5, 6, 7, 8 και 9 της παρούσης. 3.Όσοι επιθυμούν να διοριστούν πρέπει: α.Να υποβάλλουν ειδικό έντυπο αίτησις, όπως αυτό έχει καθοριστεί σύμφωνα με την παρ.3 του άρθρ.5 του Νόμ.1735/87, μέσα σε αποκλειστική προθεσμία 30 ημερών από την κοινοποίηση σ’αυτούς της απόφασης της παρ.2. β.Να έχουν τα προβλεπόμενα από την κείμενη νομοθεσία γενικά προσόντα διορισμού, εκτός από το ανώτατο όριο ηλικίας και γ.Να έχουν τα τυπικά προσόντα του κλάδου στον οποίο επιθυμούν να διοριστούν. 4.Για την πλήρωση των θέσεων της παρ.2 καταρτίζονται πίνακες υποψηφίων από τριμελή επιτροπή, που συγκροτείται με απόφαση του οικείου δημάρχου ή προέδρου κοινότητας ή  προέδρου Διοικητικού Συμβουλίου. Ως μέλη της επιτροπής ορίζονται μόνιμοι υπάλληλοι του οικείου ΟΤΑ καθώς και μόνιμοι πολιτικοί – διοικητικοί υπάλληλοι δημόσιων υπηρεσιών και νομικών προσώπων δημοσίου δικαίου που έχουν την έδρα τους στον ενδιαφερόμενο ΟΤΑ. Σε περίπτωση κατά την οποία δεν είναι δυνατή η συγκρότηση της παραπάνω επιτροπής, αυτή συγκροτείται με απόφαση του οικείου νομάρχη, ύστερα από αίτημα του οικείου δημάρχου ή προέδρου κοινότητας ή προέδρου Διοικητικού Συμβουλίου. Για την πλήρωση θέσεων κλάδων ΔΕ14 Ελεγκτών Εσόδων – Εξόδων ΟΤΑ και ΔΕ15 Εισπρακτόρων η επιτροπή αυτή συγκροτείται από τον οικείο νομάρχη. 5.Η πλήρωση των θέσεων γίνεται από τους υποψηφίους των πινάκων με βάση τη σειρά κατάταξής τους στους πίνακες αυτούς. Η σειρά κατάταξης των υποψηφίων καθορίζεται με βάση το σύνολο των μορίων που συγκεντρώνει κάθε υποψήφιος, κατ’ ανάλογη εφαρμογή των διατάξεων των άρθρ.6, 8, 9 και 10 του Νόμ.1735/1987. 6.Οι κατά τα ανωτέρω πίνακες υποψηφίων τοιχοκολλούνται στο κατάστημα του οικείου ΟΤΑ και κοινοποιούνται στον οικείο νομάρχη με αποδεικτικό. Προκειμένου για υποψηφίους κλάδων ΔΕ14 και ΔΕ15 η τοιχοκόλληση των πινάκων γίνεται στο νομαρχιακό κατάστημα με αποδεικτικό. Κάθε υποψήφιος μέσα σε αποκλειστική προθεσμία δέκα ημερών από την δημοσίευση επιτρέπεται να υποβάλει αίτηση διόρθωσης στον οικείο νομάρχη για τα στοιχεία εκείνα του πίνακα, τα οποία δεν έχουν υπολογιστεί ορθά, με βάση το έντυπο της αίτησης υπεύθυνης δήλωσης. Η διόρθωση γίνεται με πράξη του οικείου νομάρχη, που εκδίδεται μέσα σε δέκα ημέρες από τη λήξη της προθεσμίας του προηγούμενου εδαφίου, και στηρίζεται αποκλειστικά στα στοιχεία της αίτησης των υποψηφίων. Δεν επιτρέπεται διόρθωση ή συμπλήρωση των στοιχείων του πίνακα, αν ο υποψήφιος έχει συμπληρώσει εσφαλμένα το έντυπο της αίτησης ή δεν έχει αναγράψει στοιχεία. 7.Μετά την παρέλευση των προθεσμιών της προηγούμενης παραγράφου ο νομάρχης ύστερα από έλεγχο νομιμότητας κυρώνει τους πίνακες, οι οποίοι γίνονται οριστικοί και τοιχοκολλούνται στο νομαρχιακό κατάστημα και στον οικείο ΟΤΑ, με αποδεικτικό. Οι πίνακες αυτοί ισχύουν μέχρι τη νέα δημοσίευση των αποφάσεων της παρ.2 και όχι πέρα από ένα έτος από την τοιχοκόλληση των πινάκων στο νομαρχιακό κατάστημα. Από τους πίνακες αυτούς διορίζεται αριθμός υποψηφίων ίσος με τις θέσεις της παρ.2. 8.Μέσα σε δέκα ημέρες από την κατά την προηγούμενη παράγραφο κύρωση των πινάκων ο οικείος δήμαρχος ή πρόεδρος κοινότητας ή πρόεδρος διοικητικού συμβουλίου ή προκειμένου για πλήρωση θέσεων κλάδων ΔΕ14 Ελεγκτών Εσόδων – Εξόδων ΟΤΑ και ΔΕ15 Εισπρακτόρων ο οικείος νομάρχης καλεί τους υποψηφίους να υποβάλουν μέσα σε είκοσι ημέρες  τα    δικαιολογητικά   με   τα   οποία  αποδεικνύονται   τα (Αντί για τη σελ.140,483) Σελ.140,483(α) Τεύχος 1246-Σελ.111 Κατάσταση Δημοτικών και Κοινοτικών Υπαλλήλων 3.Β.β.88 στοιχεία που παρέχουν μόρια καθώς και τα προβλεπόμενα από τις κείμενες διατάξεις λοιπά δικαιολογητικά. Η κατά το άρθρ.7 παρ.8 του Νομ. 1735/1987 απόφαση του Υπουργού Προεδρίας της Κυβέρνησης με την οποία ορίζονται τα δικαιολογητικά με τα οποία καθορίζονται τα αποδεικτικά των στοιχείων που παρέχουν μόρια, οι αρχές που τα εκδίδουν και οι προθεσμίες έκδοσής τους ισχύει και για την πλήρωση θέσεων ΟΤΑ. Μετά τον έλεγχο των δικαιολογητικών εκδίδεται από το αρμόδιο κατά τις διατάξεις του άρθρ.22 του Νόμ. 1188/1981 όργανο η απόφαση του διορισμού, που ελέγχεται από τον οικείο νομάρχη και δημοσιεύεται στην Εφημερίδα της Κυβερνήσεως. Προκειμένου για πλήρωση θέσεων κλάδων ΔΕ14 Ελεγκτών Εσόδων – Εξόδων ΟΤΑ και ΔΕ15 Εισπρακτόρων η απόφαση διορισμού εκδίδεται από τον οικείο νομάρχη. Ο διορισμός γίνεται στον εισαγωγικό βαθμό. Υποψήφιος που δεν συγκεντρώνει όλες τις νόμιμες προϋποθέσεις δε διορίζεται. 9.Θέσεις της παρ.2 που για οποιοδήποτε λόγο δεν πληρώθηκαν, επιτρέπεται κατά το χρόνο ισχύος των πινάκων να καλυφθούν με την πρόσληψη ίσου αριθμού υποψηφίων, κατά σειρά εγγραφής τους στον οικείο οριστικό ενιαίο πίνακα της παρ.7. 10.Για τα επόμενα έτη η πλήρωση των κενών θέσεων για τις οποίες παρασχέθηκε η έγκριση πλήρωσής τους κατά την παρ.1 της παρούσης γίνεται ύστερα από προκήρυξη του αρμοδίου προς διορισμό οργάνου, με τη διαδικασία των παρ.3, 4, 5, 6, 7, 8 και 9 της παρούσης. Για υποψηφίους της παρ.2 δεν ισχύει το ανώτατο όριο ηλικίας και για την κατάταξή τους στους πίνακες της παρ.5 παίρνουν επιπλέον 10 μόρια. 11.Η κατά την προηγούμενη παράγραφο προκήρυξη περιλαμβάνει: α.Τον αριθμό των θέσεων κατά κατηγορία, κλάδο ή ειδικότητα. Για θέσεις οι οποίες προβλέπεται να καλύπτονται με περισσότερες από μία ειδικότητες, στην προκήρυξη ορίζεται κατά ειδικότητα ο αριθμός των θέσεων. β.Τη διαβάθμιση των θέσεων. γ.Τα προβλεπόμενα για τις παραπάνω θέσεις γενικά και ειδικά προσόντα διορισμού. Τα γενικά προσόντα διορισμού ορίζονται από τις διατάξεις του Νομ.1188/1981 πλην της ηλικίας που ορίζεται από τις διατάξεις του άρθρ.5 του Νόμ.1735/1987. δ.Τα κατά περίπτωση προβλεπόμενα όρια ηλικίας διορισμού. Σελ.140,484(α) Τεύχος 1246-Σελ.112 12.Περίληψη της προκήρυξης δημοσιεύεται σε μια καθημερινή εφημερίδα της πρωτεύουσας του νομού, καθώς και σε μια καθημερινή εφημερίδα της έδρας του οικείου οργανισμού εφόσον εκδίδονται. Ομοια περίληψη τοιχοκολλάται στο κατάστημα της νομαρχίας και του οικείου οργανισμού με αποδεικτικό που υπογράφεται από αυτόν που ενεργεί την τοιχοκόλληση και ένα μάρτυρα. Η δημοσίευση και η τοιχοκόλληση γίνεται τουλάχιστον δεκαπέντε ημέρες πριν από την έναρξη της προθεσμίας για την υποβολή των αιτήσεων από τους ενδιαφερομένους. Η προθεσμία υποβολής των αιτήσεων που ορίζεται στην προκήρυξη δεν μπορεί να είναι μικρότερη από δεκαπέντε ημέρες. Άρθρ.2.-Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο.